406 
tibiis duplo pæne longiores, obtusæ, sub apicem tuberculis 
minutis sparsæ. 
Annulus prothoracicus annulo octavo abdominis dimidio 
latior; pronotum area scansoria evanida, reticulate rugosum 
punctisque impressis sparsum, basi in longitudinem rugulosum. 
Area prosternalis evanida. 
Tubera scansoria abdominis septena, minute reticulosa, 
profunde canaliculata, utrinque in areas binas trinasve divisa. 
Annulus nonus abdominis inermis. 
Spiracula elliptica. 
Larva tota spissius breviter pubescens; partes membra- 
naceæ corporis præter piagas scansorias perminute reticulosæ. 
Ex Australia cum iraagine transmissa. 
XYSTROCERA GLOBOSA Oliv. 
Tab. XIII. Fig. 23—24. 
Caput breviter obcordatum, pone antennas obtuse angu- 
latum, basi late emarginatum, duplo dimidiaque parte latius 
quam altius, duabus partibus latius quam longius, supra 
et infra planiusculum. Epistoma duplo latius quam longius, 
parte posteriore læviuscula, utrinque rotundate impressa, parte 
priore perminute rugulosa punctisque majoribus parce adspersa; 
margo frontalis leviter callosus, acie sulcata; anguli frontales 
evanidi. Area posterior hypostomatis trapezoidea, dimidio 
latior quam longior, utrinque linea elevata inclusa. Pars ex- 
serta pleurarum læviuscula, rugulis punctisque minutis parcius 
adpersa. Clypeus triplo latior quam longior, tertiam ferme 
partem marginis frontalis explens. Labrum tertia parte latius 
quam longius, transverse orbiculatum, clypeo triplo pæne longius, 
convexum, læviusculum, in longitudinem quadristriatum, limbo 
spissius barbato. 
» Ocelli evanidi. 
Antennæ labrum manifeste superantes; articulus secundus 
productus, cylindricus, longitudinis ferme articuli primi ; articulus 
terminalis gracilis, articulo præcedente dimidio brevior. 
